74. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΒΙΟΜΗΧΑΝΙΑΣ Αριθ.135009 της 16/24 Νοεμ.1959 Περί υπαγωγής εις το Υπουργείον Εθνικής Παιδείας και Θρησκευμάτων εκ του Υπουργείου Βιομηχανίας των Επαγγελματικών Σχολών, των Ανωτάτων Βιομηχανικών Σχολών και της Υπηρεσίας Επαγγελματικής Εκπαιδεύσεως κλπ. ΄Εχοντες υπ΄ όψει τας διατάξεις των παρ.1 και 3 του άρθρ.1 του Ν.Δ/τος 3973/1959 «περί ενοποιήσεως και συντονισμού της διοικήσεως της Επαγγελματικής Εκπαιδεύσεως» μετά σύμφωνον γνώσμην του Α.Σ.Δ.Υ . περιλαμβανομένην εις την υπ΄ αριθ.797/1959 πράξιν αυτού, αποφασίζομεν και καθορίζομεν τα ακόλουθα: Σελ. 18(α) Τεύχος 604-Σελ.14 1.Υπάγονται από 7 Σεπτ.1959 εις το Υπουργείον Εθνικής Παιδείας και Θρησκευμάτων (Γενικήν Διεύθυνσιν Επαγγελματικής Εκπαιδεύσεως) μετά του προσωπικού αυτών αι κάτωθι συνεστημέναι και λειτουργούσαι Επαγγελματικαί Σχολαί, υπαγόμεναι μέχρι της ως άνω χρονολογίας εις την αρμοδιότητα του Υπουργείου Βιομηχανίας: Α΄.Ως Δημόσιαι: 1)Παπαστράτειος Δημοσία Σχολή Αμφιέσεως και Διακοσμητικής. 2)Σιβιτανίδειος Δημοσία Σχολή Τεχνών και Επαγγελμάτων. Β΄.Ως Νομικά Πρόσωπα Δημοσίου Δικαίου: 1)Πανελλήνιος Σχολή Κλωστικής-Υφαντικής και Πλεκτικής, εδρεύουσα εν Πειραιεί. Γ΄.΄Απασαι αι κατά την δημοσίευσην του Ν.Δ/τος3973/1959 συνεστημέναι Επαγγελματικαί Σχολαί ως Νομικά Πρόσωπα Ιδιωτικού Δικαίου ή Ιδιωτικαί ως και αι ιδρυθείσαι υπό Ν.Π.Δημοσίου ή Ιδιωτικού Δικαίου. 2.Από της αυτής ως άνω χρονολογίας υπάγονται εις το Υπουργείον Εθνικής Παιδείας και Θρησκευμάτων μετά του Προσωπικού αυτών, η Ανωτάτη Βιομηχανική Σχολή Πειραιώς και η Ανωτάτη Σχολή Βιομηχανικών Σπουδών Θεσσαλονίκης, εντασσόμεναι εις την Διεύθυνσιν Ανωτάτης Εκπαιδεύσεως. 3-6.(Δέον να θεωρηθούν καταργηθείσαι δια της παρ.2 του άρθρ.100 Π.Δ.147/1976, κατωτ. αριθ. 146). 